สัมผัสตัวเต่า การจับตัวเต่า
ถ้าเต่ามองไม่เห็นคุณและจู่ๆ ก็มีมือคุณโผล่มาให้เห็น มันอาจตกใจและกัดเอาได้ จงเข้าหามันทางด้านหน้าเสมอเพื่อให้มันได้มองเห็น เต่าจะตอบสนองกับปฏิกิริยาจากมนุษย์ได้ดีที่สุดเมื่อมันรู้สึกปลอดภัยและมั่นคง ดังนั้นควรวางมันบนพื้น (พื้นกระเบื้องดีกว่าพื้นพรม) เวลาจะหยอกเล่นกับมัน ใช้นิ้วไล่เบาๆ กลางหัวเต่า ระมัดระวังหลีกเลี่ยงส่วนจมูก/ตา ถ้าเต่าผงกหัวขึ้นไปบนอากาศโดยอ้าปากค้างอยู่ซ้ำกันหลายๆ ครั้ง มันกำลังพยายามจะบอกให้คุณรู้ว่ามันไม่ชอบให้คุณมาแตะหัว ใช้นิ้วถูเต่าเบาๆ ใต้คางและไล้ไปตามแก้ม พอเต่าเริ่มเชื่องและไว้ใจคุณ คุณอาจสามารถนวดคอซึ่งจะทำให้มันหดหัวเข้าไปในกระดอง เต่าสามารถรับรู้แรงสัมผัสผ่านทางกระดอง เมื่อเป็นเช่นนั้น ให้ลูบไล้กระดองเต่าวนเป็นวงกลมช้าๆ หรือไล่นิ้วเป็นเส้นตรงไปตามแนวยาวของกระดอง ทางเลือกสำหรับการใช้นิ้วลูบไล้กระดองเต่านั้น คุณสามารถใช้แปรงสีฟันหรือแปรงที่มีขนนุ่มอื่นๆ มาใช้ไล้เบาๆ ไปบนกระดองก็ได้ อีกทางเลือกของการลูบไล้เต่า คุณสามารถสร้างความผูกพันกับมันได้โดยการให้มันไต่ขึ้นมาบนตัวหรือวางมันที่ตัก แค่ให้แน่ใจว่ามันจะไม่หล่น เต่าจะฉี่ออกมาเวลาที่คุณยกตัวมันขึ้น ฉะนั้นจงยกตัวมันขึ้นด้วยความระมัดระวัง เต่าจะไม่เปิดกว้างยอมรับการถูกเนื้อต้องตัวตลอดเวลา แต่ยิ่งคุณได้จับต้องตัวมัน มันก็จะยิ่งคุ้นชินต่อปฏิกิริยาของมนุษย์ เต่าจะเชื่อมโยงกับคนว่าเป็นเจ้าของดูแลผ่านทางอาหาร ฉะนั้นพยายามให้รางวัลเต่าด้วยอาหารเมื่อมันยอมให้คุณจับต้องตัวมัน ปกติเต่าอาจไม่ได้ถูกมองว่าเป็นสัตว์อันตรายที่สามารถทำให้มนุษย์บาดเจ็บได้ อย่างไรก็ตาม เต่าบางสายพันธุ์ โดยเฉพาะเต่าวงศ์สแนปปิ้ง สามารถกัดได้รุนแรงและสร้างความเจ็บปวดได้ นอกจากนี้ เต่ายังเป็นพาหะของโรคหลายชนิดที่เป็นอันตรายต่อมนุษย์ ผิวหนังเต่ามักจะมีเชื้อซาลโมเนลล่า ซึ่งทำให้คนล้มป่วยอย่างรุนแรงได้  เชื้อซาลโมเนลล่าไม่สามารถชำระหรือถูล้างออกจากตัวเต่าได้ อย่าปล่อยให้เด็กจับต้องตัวเต่าโดยไม่มีผู้ใหญ่ดูแล เพียงเพราะคุณได้เต่ามาเลี้ยงไม่ได้ทำให้เต่ากลายเป็นสัตว์ประจำบ้าน เต่าไม่เหมือนกับหมาและแมวที่จะมองหาความรักใคร่ของมนุษย์โดยธรรมชาติ เต่ามักจะมองมนุษย์ด้วยความกลัวและลังเลใจ เมื่อเป็นเช่นนี้ คุณจึงต้องมีความอดทนกับเต่าสักหน่อย อาจต้องใช้เวลานานมากกว่าที่เต่าจะเรียนรู้จดจำและวางใจคุณในฐานะคนดูแลมัน เต่าดูเหมือนจะหยาบแกร่งเพราะมีกระดองหุ้ม แต่ทว่าส่วนขาและหัวที่ยื่นออกมานั้นจะเกิดบาดเจ็บได้ง่ายถ้าจับมันไม่ดี เคล็ดลับของการจับตัวเต่าด้วยความระมัดระวังคือ:  พยายามหลีกเลี่ยงการยกหรือจับตัวเต่าเว้นแต่มันจำเป็น เวลาที่คุณจำเป็นต้องหยิบเต่าตัวเล็กๆ ขึ้นมา ให้หงายมือช้อนใต้กระดองที่เรียกว่า พลาสตรอน (plastron) และให้แน่ใจว่าขามันสัมผัสกับมือคุณ เต่ามักจะใช้เวลาส่วนใหญ่อยู่แต่บนพื้นในธรรมชาติ การเอามือมารองใต้ตัวเต่าจะทำให้มันรู้สึกสบายใจขึ้น  ยกเต่าขึ้นมาจากทางส่วนหลังไม่ใช่ด้านหน้าเสมอ เต่านั้นเป็นสัตว์ที่คาดเดาไม่ได้ และการยกเต่าจากทางข้างหน้าจะทำให้มันมีโอกาสกัดคุณ เต่าอาจฉี่ออกมาเมื่อถูกยกขึ้น ซึ่งถือเป็นอีกเหตุผลว่าทำไมถึงควรสวมถุงมือเวลาจะจับเต่า  อย่าวางเต่าไว้บนขอบของที่สูง พวกมันไม่ได้ตระหนักในสภาพแวดล้อมที่มันอยู่และอาจเดินตกลงไปจนบาดเจ็บได้  กฎโดยทั่วไปคือ คงไม่ฉลาดนักที่จะแตะขาหรืออุ้งตีนของเต่า จำไว้เสมอว่ากระดองเต่านั้นไม่ได้ทนทานอะไร เต่าบางสายพันธุ์มีกระดองนิ่มซึ่งง่ายต่อการเกิดรอยขีดข่วนหรือเสียหาย นำไปสู่การติดเชื้อราได้ แม้กระทั่งเต่ากระดองแข็งก็ยังสามารถเกิดความเสียหายระยะยาวหรือกระดองแตกได้ ฉะนั้นจึงต้องมีความระมัดระวัง เต่าจะดูกระปรี้กระเปร่า รับรู้และเปิดกว้างมากขึ้นเวลารู้สึกอุ่น เต่าเมืองหนาวมีสิทธิจะหลบจากสิ่งกระตุ้นภายนอกมากกว่าเพราะมันไม่แน่ใจว่ารอบตัวมันเกิดอะไรขึ้น ช่วงเวลาดีที่สุดที่เหมาะกับการจับลูบเล่นกับเต่านั้นคือหลังจากที่มันได้นอนตากแดดมาหรือนอนอยู่ใต้โคมไฟ  เต่าต้องการแสงแดด ไม่ใช่แค่แสงจำลองหรือแสงจากโคมไฟให้ความร้อน การขาดแสงแดดจะนำไปสู่โรคสังเคราะห์กระดูก ซึ่งมีผลทำให้กระดูกของเต่าเกิดการสลายตัว เต่าไม่ใช่สัตว์ที่ชอบสื่อสารอะไร กระนั้น มีสัญญาณทางกายที่เต่าจะแสดงให้รู้ว่าไม่อยู่ในอารมณ์เล่นกับมนุษย์ ซึ่งได้แก่:  ส่งเสียงฟ่อ นั่งไม่ขยับเขยื้อนตัวโดยอ้าปากค้างไว้ หดตัวอยู่ในกระดอง ทำท่าจะขบกัด ล้างมือหลังสัมผัสตัวเต่าทุกครั้ง เพราะผิวหนังมันมีเชื้อโรคที่เป็นอันตรายต่อคน ผู้เชี่ยวชาญส่วนมากแนะนำให้สวมถุงมือ ถึงแม้ว่านั่นจะไปทำลายจุดประสงค์ของการจะได้สัมผัสเล่นกับเต่า พึงตระหนักไว้อีกด้วยว่าเต่าใช้เวลาส่วนใหญ่อยู่ในโคลนและน้ำสกปรก ฉะนั้นจึงเป็นการดีถ้าจะเช็ดล้างเต่าก่อนจะแตะต้องตัวมัน
เข้าหาทางด้านหน้า. วางเต่าไว้บนพื้นที่ราบต่ำ. แตะด้านบนของส่วนหัว. แตะที่คางกับแก้ม. นวดคอ. แตะกระดองเต่า. เพลินไปกับการเอาเต่ามาหนุนตัก. ไม่ยอมเลิกรา. รู้ความเสี่ยง. อดทนเข้าไว้. จับเต่าด้วยความทะนุถนอม. คิดถึงเรื่องอุณหภูมิ. เข้าใจการสื่อสารของเต่า. ฝึกอนามัยที่ถูกต้อง.
https://www.wikihow.com/Pet-a-Turtle https://www.wikihow.com/Pet-a-Turtle
Petting a Turtle Handling Turtles